1 студзеня

## Падзеі
* 1573 — падчас Лівонскай вайны маскоўскія войскі ўзялі крэпасьць Вейсянштэйн (цяпер Пайдэ), падчас штурму загінуў Малюта Скуратаў
* 1788 — выхад першага нумара ангельскае газэты The Times
* 1806 — Баварыя і Вюртэмбэрг сталі самастойнымі каралеўствамі
* 1818 — выйшла першае выданьне рамана Мэры Шэлі «Франкенштэйн, або сучасны Прамэтэй»
* 1831 — уладамі Расейскай імпэрыі было спыненае дзеяньне Статута ВКЛ 1588 году ў Віцебскай і Магілёўскай губэрнях
* 1880 — пачатак будаўніцтва Панамскага канала
* 1903 — Эдуард VII, кароль Злучанага каралеўства, стаў кайзэрам Індыі
* 1919 — у Смаленску была абвешчаная Савецкая Сацыялістычная Рэспубліка Беларусь
* 1919 — у Вільні была заснаваная беларуская гімназія
* 1929 — у Менску была адкрытая Акадэмія Навук БССР
* 1933 — у Вільні выйшаў першы нумар газэты «Родны край» (выдавалася да 1936) — органа Таварыства Беларускай Асьветы
* 1956 — пачало сваё вяшчаньне Беларускае тэлебачаньне
* 1959 — перамога Кубінскай рэвалюцыі, уваход паўстанцаў у Гавану, стварэньне рэвалюцыйнага ўраду
* 1983 — «Кэршкаўская атамная электрастанцыя» запушчаная ў камэрцыйнае выкарыстаньне
* 1990 — створаны Слонімскі беларускі драматычны тэатар
* 1993 — Чэхаславаччына падзялілася на дзьве дзяржавы — Чэхію і Славаччыну
* 1995 — заснаваньне Сусьветнае гандлёвае арганізацыі
* 1999 — запушчаная ў абарот агульнаэўрапейская валюта эўра
* 2000 — набылі моц Працоўны кодэкс Рэспублікі Беларусь і Кодэкс гандлёвага мораплаўства Рэспублікі Беларусь.
* 2001 — набыў моц Крымінальна-выканаўчы кодэкс Рэспублікі Беларусь
* 2003 — набыў моц Кодэкс унутранага воднага транспарту Рэспублікі Беларусь
* 2007 — Баўгарыя й Румынія далучыліся да Эўрапейскага Зьвязу
* 2008 — у Беларусі прапіску замянілі рэгістрацыяй пражываньня
* 2009 — Славаччына ўвяла эўра ў якасьці грашовай адзінкі
* 2009 — набылі моц Бюджэтны кодэкс Рэспублікі Беларусь, Кодэкс Рэспублікі Беларусь аб зямлі і Кодэкс Рэспублікі Беларусь аб нетрах
* 2014 — Латвія ўвяла ў абарачэньне эўра і стала васемнаццатай краінай эўразоны

## Нараджэньні
* 1449 — Лярэнца Мэдычы, кіраўнік Флярэнтыйскай рэспублікі
* 1467 — Жыгімонт Стары, вялікі князь літоўскі і кароль польскі
* 1484 — Ульрых Цьвінглі, дзяяч рэфармацыі ў Швайцарыі
* 1823 — Шандар Пэтэфі, вугорскі народны паэт, публіцыст, рэвалюцыйны дзяяч
* 1861 — Яўхім Карскі, беларускі філёляг-славіст, заснавальнік беларускага мовазнаўства і літаратуразнаўства, этнограф, палеограф, фальклярыст
* 1863 — П’ер дэ Кубэртэн, францускі спартовы й грамадзкі дзяяч, ініцыятар арганізацыі сучасных Алімпійскіх гульняў
* 1899 — Васіль Корж, адзін з арганізатараў і кіраўнікоў партызанскага руху на Беларусі ў Другой Сусьветнай вайне, генэрал-маёр, Герой Савецкага Саюзу
* 1907 — Леанід Брэжнеў, кіраўнік савецкай дзяржавы ў 1964—1982 гадох
* 1909 — Сьцяпан Андруховіч, беларускі жывапісец
* 1909 — Сьцяпан Бандэра, украінскі палітычны дзяяч, ідэоляг украінскага нацыянальнага руху
* 1919 — Джэром Сэлінджэр, амэрыканскі пісьменьнік
* 1919 — Марэк Эдэльман, польскі палітычны і грамадзкі дзяяч жыдоўскага паходжаньня, кіраўнік паўстаньня ў Варшаўскім гета
* 1920 — Барыс Рагуля, дзяяч беларускага нацыянальнага руху ў 1940-я, адзін з кіраўнікоў Зьвязу Беларускай Моладзі, пасьля вайны на эміграцыі (Бэльгія, Канада), з 1971 году намесьнік прэзыдэнта Рады БНР
* 1937 — Станіслаў Багданкевіч, беларускі банкір, доктар эканамічных навук, прафэсар
* 1938 — Данута Бічэль-Загнетава, беларуская паэтка
* 1945 — Вольга Іпатава, беларуская пісьменьніца
* 1952 — Юры Захаранка, беларускі палітык, зьніклы ў 1999 годзе
* 1955 — Сяргей Гімаеў, савецкі хакеіст, трэнэр
* 1960 — Антоні Дзям’янка, генэральны вікарый Менска-Магілёўскае архідыяцэзіі
* 1961 — Ігар Гермянчук, беларускі журналіст, выдавец, грамадзкі дзяяч
* 1965 — Малгажата Гандзьлік, эспэрантыстка, сябра эўрапейскага парлямэнту з 2004 году
* 1967 — Саід Чмагх, ірацкі тэлеапэратар інфармацыйнае агенцыі «Reuters»
* 1976 — Вольга Пярн, беларуская і эстонская мультыплікатарка

## Сьмерці
* 1894 — Гайнрых Гэрц, нямецкі фізык

## Сьвяты
* Новы год паводле грыгарыянскага календара
* Куба — Дзень вызваленьня
* Славаччына — Дзень абвяшчэньня незалежнасьці
* Судан — Дзень незалежнасьці